**Dyddiad cyhoeddi:** 15 Awst 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

Rhowch wybod i ni am y tri chwestiwn canlynol ynghylch siaradwyr Cymraeg sy’n cael eu cyflogi gennych chi ar hyn o bryd:

• Faint o staff mae TrC Craidd yn eu cyflogi a faint ohonynt sy’n siaradwyr Cymraeg?

• Faint o staff mae Arloesi TrC yn eu cyflogi a faint ohonynt sy’n siaradwyr Cymraeg?

• Faint o staff mae Rheilffyrdd TrC Cyfyngedig yn eu cyflogi a faint ohonynt sy’n siaradwyr Cymraeg? **[Rhan A]**

Hefyd, os oes gennych chi’r wybodaeth hon, a fyddech cystal â rhoi gwybod i mi am y chwe chwestiwn canlynol ynghylch Rheilffyrdd TrC Cyfyngedig:

• Faint o Yrwyr ydych chi’n eu cyflogi ar hyn o bryd a faint o’r rheiny sy’n siaradwyr Cymraeg? **[Rhan B]**

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

**TrC Craidd ac Arloesi TrC**

Mewn perthynas â Rhan A eich cais: rydym yn dal yn casglu’r wybodaeth hon ac yn diweddaru ein system o fewn yr amserlenni a gynlluniwyd yn wreiddiol. Mae’n dal i fod gennym gynlluniau i gwblhau hyn, a’n nod bellach yw cwblhau’r ymarfer hwn erbyn hydref 2022.

**Rheilffyrdd Trafnidiaeth Cymru Cyf**

Mewn perthynas â Rhan A eich cais: Nid yw’r wybodaeth hon yn cael ei chadw ar hyn o bryd. Yn unol â’n hymateb blaenorol i’ch cais am wybodaeth, mae system ar waith ar gyfer casglu a choladu’r data hwn.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".